SELETUSKIRI

Tulenevalt praktikas esinenud probleemidest ja vajadusest täpsustada regulatsiooni, tehakse võrreldes kehtiva määrusega alljärgnevad olulisemad muudatused:
§ 1 

Üldsätetesse (korra eesmärgid) lisatakse 

8) lisateenuste osutamise kord;

§ 2
Mõistete loetellu on lisatud või täpsustatud:
9) jäätmevaldaja - jäätmetekitaja või muu isik, kelle valduses on jäätmed, sealhulgas korteri- aiandus- ja garaažiühistu, paadi- või muu ühisus, nende puudumisel aga selle kinnisasja omanik, millel asub suvila, elu- või äriruum.

14) jäätmemahuti – plastikust, metallist, kilest või muust materjalist valmistatud konteiner, sealhulgas sügavkogumismahuti, ning jäätmekott jäätmete kogumiseks; 
15) ühismahuti kasutamine- lähestikku asuvatelt jäätmetekkekohtadelt tekkinud mistahes jäätmete kogumine ühte jäätmemahutisse ühise jäätmekäitluslepingu alusel.

16) tühisõit - on vedaja poolt jäätmevaldaja kinnistule tehtud sõit, mille eesmärk oli osutada jäätmeveo teenust, kuid mille käigus ei olnud võimalik jäätmeid ära vedada jäätmevaldaja poolse eeskirja nõuete mittetäitmise tõttu;

17) lisateenus - vedaja poolt jäätmevaldajale osutatav korraldatud jäätmeveoga hõlmamata tasuline täiendav jäätmekäitlusalane teenus.

18) pakendikotiteenus- teenus, mis on mõeldud pakendijäätmete olmejäätmetest eraldi kogumiseks eramajapidamistes tootjavastutusorganisatsiooni poolt korraldatud viisil ja tingimustel. 
19) avalik konkurss- konkurentsiseaduse ja Vabariigi Valitsuse 25,09.2001.a. määruse nr 303 ”Eri- või ainuõiguse andmiseks avaliku konkursi korraldamise kord” alusel korraldatav avalik konkurss jäätmevedajale korraldatud jäätmeveoga hõlmatud olmejäätmete vedamise ainuõiguse andmiseks konkreetses jäätmeveo piirkonnas.
§ 5 
Täpsustatud on avaliku konkursi läbiviimise korda.
§ 5 lg 3 Konkursil kasutatakse pakkumismenetlusena reeglina avatud kirjalikku pakkumist. Avalik konkurss kuulutatakse välja vähemalt ühes üleriigilise levikuga päevalehes, kohalikus ajalehes ning Narva linna veebilehel. 

Konkursi viib läbi LVMA, pakkumisi hindab linnavalitsuse poolt moodustatud komisjon. Pakkumise tunnistab edukaks ja annab ainuõiguse linnavalitsus oma korraldusega.

§ 6
Muudetud

§ 6 lg 1 täpsustatakse konkursi tulemuste teavitamisest:

Konkursi tulemusest teavitatakse avalikkust 30 päeva jooksul peale Korra § 5 lõikes 2 sätestatud korralduse jõustumist ja vaidlustamistähtaja möödumist. (praktika näitas, et kuulutuste avaldamise eest maksame suuri summasid, kuid vaidlustamiste ja kohtuvaidluste tagajärjel konkurss muutus kehtetuks.)
§ 6 lg 3 ja lg 7  kaovad sõnad ”kes on selleks kohustatud või kes seda soovivad”, kuna jäätmeseaduse järgi kõik jäätmevaldajad on korraldatud jäätmeveoga liitunud alates korraldatud jäätmeveo jäätmeloa kehtima hakkamist.

Kehtetu

§ 6 lg 4 – on olemas jäätmeseaduses

§ 6 lõikega 6  antakse võimalus kasutada jäätmekotti. Praktika näitas, et erasektoris või teistel jäätmevaldajal võib tekkida väike kogus jäätmeid ning standardsete konteinerite kasutamine on nendele majanduslikult ebaotstarbekas.

 § 7
Muudetud 

§ 7 lg 1, lg 4 – mitteliitunuks lugemise taotlused esitatakse ja menetletakse Linnavara – ja Majandusameti poolt. Otsused vormistatakse linnavalitsuse korraldusega (lg 5).
Kehtetu

§ 7 lg 2 punkt 3 (korraldab ise) andis võimaluse prügistamisele, kuna segaolmejäätmeid tekkivad majapidamises igal juhul ja neid tuleb keskkonnaohutult käidelda.

Lisatud

§ 7 lg 3 – täpsustatakse mitteliitunuks lugemise mõjuvaid põhjusi.
§ 8
Muudetud
§ 8 lg 2 – antakse võimalus kasutada jäätmekotti eramaja elanikele, kui ta kogub pakendijäätmeid pakendikoti teenuse kaudu ning kompostib biojäätmeid vastavalt Jäätmehoolduseeeskirja § 10 nõuetele
§ 8 lg 5 - jäätmevaldajal, kes kasutab pakendikoti teenust ja kompostib biojäätmeid, on lubatud erandkorras segaolmejäätmete jäätmemahutit tühjendada mitte harvemini kui üks kord nelja kuu jooksul
§ 8 lg 11 – viiakse sisse „tühisõidu” mõiste ja regulatsioon, et vältida prügistamist
Muudetud

Lisatud uue sisuga lõiked
(3) Jäätmevaldajad koguvad käesoleva Korra § 3 lõike 1 punktides 1 ja 2 sätestatud olmejäätmeid liigiti selleks ettenähtud jäätmemahutitesse.

(7) Kui kinnistul on 5 ja enam korterit, peab vanapaberi ja kartongi kogumiseks olema eraldi jäätmemahuti või hoonesisene tuleohutus- ja muudele nõuetele vastav panipaik. Panipaiga olemasolul tagab kinnistu omanik või haldaja vanapaberi ja kartongi toimetamise ja üleandmise selleks ettenähtud kogumis- võ kokkuostupunkti.
(8) Kui kinnistul on vähem kui 5 korterit, tuleb vanapaberit ja kartongi koguda eraldi, viies vanapaberi ja kartongi jäätmed selleks ettenähtud kogumis- või kokkuostupunkti. Ahiküttega korterites on lubatud vanapaberi ja kartongi põletamine küttekoldes. Soovi korral võib kinnistule paigutada ka eraldi jäätmemahuti vanapaberi ja kartongi tarbeks.

(9) Vanapaberi ja kartongi kogumiseks peab mitteelamumaa sihtotstarbega kinnistutel olema eraldi jäätmemahuti, kui vanapaberit ja kartongi tekib kinnistul üle 25 kg nädalas.

(10) Vanapaberi ja kartongi jäätmemahutit tuleb tühjendada vastavalt vajadusele, vältides selle ületäitumist. 
(15) Vedaja on kohustatud vedama korraldatud jäätmeveo käigus kogutud olmejäätmed Narva Jäätmekäitluskeskusse, välja arvatud paber- ja kartong.
§ 9
Muudetud 
§ 9 lg 3. Linnavolikogu võib muuta teenustasu piirmäärad vastavalt vajadusele, lähtudes objektiivsetest asjaoludest  (varem oli 1 kord aastas).
§ 9 lg 4 Objektiivseteks loetakse asjaolusid, mis on seotud pakkumise esitamise järgselt kehtestatud riiklike või kohalike maksude muutmise või kehtestamisega või jäätmekäitluskohas jäätmete vastuvõtu hinna muutmisega (sh jäätmekäitluskoha rajamis-, kasutamis-, sulgemis- või järelhoolduskulude suurenemisega).
§ 11
Uue sisuga paragrahv, mis reguleerib lisateenuste osutamise korda. Lisateenuseks ei ole jäätmemahutite esmane laialipaigutamine 6 kuu jooksul vedamise alusatmise tähtpäevast arvates.
§ 12 Puudutab vedamise õiguse ennetähtaegset äravõtmist. Täpsustatud on regulatsiooni ja lisatud sõnad „mõjuva põhjuseta” rikkumiste kohta.
§ 13

Uue sisuga paragrahv, mis käsitleb linna jäätmehoolduseeskirja vastavate sätete muutmist. Tulevikus vajab kogu eeskiri üle vaatamist, kuid momendil on need muudatused otseselt seotud korraldatud jäätmeveole üleminekuga.

Lisas 1 on muudetud teenustasu piirmäärada. Arvestamisel lähtuti Narva Jäätmekäitluskeskuse vastvõtuhinnast, mis on 1100 krooni KM-ga, ning jäätmete kogumise ja transportimise turuhindadest.

Uued teenustasu piirmäärad

(1) Segaolmejäätmete jäätmeveo teenustasu piirmäärad

	Jäätmemahuti suurus,m3
	Teenustasu piirmäär segaolmejäätmete ühekordse vedamise eest, kr 



	Jäätmekott kuni 150 l (kuni 15kg)
	40

	0,14
	75

	0,24
	99

	0,36
	168

	0,6
	181

	0,8 
	250

	1,5 
	611

	2,5 
	725

	4,5 
	1174

	Sügavkogumismahuti, 1m3
	261


(2) Paberi ja kartongi jäätmeveo teenustasu piirmäärad

	Jäätmemahuti suurus,m3
	Teenustasu piirmäär paberi ja kartongi 

ühekordse vedamise eest, kr


	0,6
	75

	0,8 
	75

	2,5 
	157

	4,5 
	270


(3) Ühe kuupmeetri suurjäätmete vedamise teenustasu piirmäär on 580,0 krooni.

(4) Lõigetes 1 kuni 3 toodud jäätmeveo teenustasu piirmäärad sisaldavad käibemaksu.

Teenuse tegelik hind selgub konkursi käigus
Lisa 4 ning Lisa 5 on kehtetud – uue korra järgi võib taotlused esitada vabas vormis, millega lihtsustatakse taotluste menetlemist. 

